Farg'onada erkak xotinini uy ishlari masalasida tortishib, bolta bilan urib o'ldirdi

Farg'ona viloyati Uchko'prik tumanida erkak xotinini uy ishlari masalasida tortishib, bolta bilan urib o'ldirdi. Bu haqda viloyat prokuraturasi matbuot xizmati “Bugun.uz”ga xabar berdi.
Ma'lum bo'lishicha, 19 aprel kuni soat 08:00 larda 45 yoshli x.D. ismli erkak (4 nafar farzandi bor, ruhiy kasalliklar shifoxonasida ro'yxatda olingan) turmush o'rtog'i bilan yashash xonadonida uy ishlarini o'z vaqtida qilish masalasida o'zaro janjallashib qolgan. U xo'jalik boltasi bilan ayolining bosh va bo'yin sohasiga bir necha marotaba urib, uni qasddan o'ldirgan.
Shundan so'ng, x.D. Qo'qon shahar ruhiy kasalliklar shifoxonasiga borib, shifokorlarga sodir etgan jinoyati haqida aytib bergan. Mazkur holat yuzasidan Uchko'prik tumani prokuraturasi tomonidan fuqaro x.D. ga nisbatan Jinoyat kodeksining 97-moddasi (Qasddan odam o'ldirish) 1-qismi bilan jinoyat ishi qo'zg'atildi. Gumonlanuvchi protsessual tartibida ushlandi.
Avvalroq Farg'onada erkak janjal sabab tanishini bolta bilan urib o'ldirgani haqida xabar berilgandi.